open-index/open-wikipedia-markdown huggingface dataset:
Brad Whitford

**Brad Whitford** (* 23. február 1952, Winchester, Massachusetts, USA) je americký rockový gitarista, známy predovšetkým ako hráč na rytmickú gitaru v hardrockovej skupine Aerosmith. 

Whitford je aj spoluautorom niekoľkých skladieb, pričom najznámejšou sa stala „Last Child“ (1976), v ktorej zaujal post sólového gitaristu. Ďalšími spoluautorskými počinmi boli tvrdšie skladby „Nobody's Fault“ (1976), „Round And Round“ (1975), „Back In The Saddle“ (1977) (sólová gitara), ale aj balady „You See Me Crying“ (1975), „Home Tonight“ (1976) či skladby z 80. rokov „Permanent Vacation“ (1987) a „Voodoo Medicine Man“.

## Diskografia
S Aerosmith:
* *[[Aerosmith (album)|Aerosmith]]* (1973)
* *[[Get Your Wings]]* (1974)
* *[[Toys in the Attic]]* (1975)
* *[[Rocks]]* (1976)
* *[[Draw the Line]]* (1977)
* *[[Live! Bootleg]]* (1978) – živý album
* *[[Night in the Ruts]]* (1979)
* *[[Greatest Hits (Aerosmith)|Greatest Hits]]* (1980) – výber hitov
* *[[Down With Mirrors]]* (1985)
* *[[Classics Live]]* (1986) – živý dvojalbum
* *[[Classic Live II]]* (1986) – živý dvojalbum
* *[[Permanent Vacation]]* (1987)
* *[[Gems]]* (1988) – výber hitov
* *[[Pump]]* (1989)
* *[[Pandoras Box]]* (1991) – výber hitov
* *[[Get a Grip]]* (1993)
* *[[Box of Fire]]* (1994) – výber hitov
* *[[Big Ones]]* (1994) – výber hitov
* *[[Nine Lives]]* (1997)
* *[[A Little South of Sanity]]* (1998) – živý dvojalbum
* *[[Just Push Play]]* (2001)
* *[[O Yeah! Ultimate Aerosmith Hits]]* (2002) – výber rockových klasík
* *[[Honkin on Bobo]]* (2004) – album blues-rockových coververzií
* *[[Rockin the Joint]]* (2005) – živý album
* *[[Devils Got a New Disguise]]* (2006) – výber hitov

## Referencie


## Externé odkazy
* 
* Aerosmith

Kategória:Rockoví gitaristi USA
Kategória:Členovia skupiny Aerosmith
Kategória:Absolventi Berklee College of Music
Kategória:Osobnosti z Massachusetts
Juraj Sýkora

**Juraj Sýkora** (* 19. september 1983, Bratislava) je slovenský hokejový útočník.
 
## Klubový hokej
Je odchovancom bratislavského Slovana. V sezóne 2001/02 pôsobil v juniorskom zámorskom klube Rouyn Noranda Huskies v QMJHL, odkiaľ sa vrátil do Bratislavy a v nasledujúcich rokoch zbieral extraligové skúsenosti v Slovane, ale i v Skalici. Svoje doposiaľ dve najlepšie extraligovú sezóny slovenský útočník zažil v ročníku 2006/07, kedy za belasých odohral 51 zápasov s bilanciou jedenásť gólov a desať asistencií. Sezónu 2008/2009 strávil v klube HC Košice, kde nastúpil celkovo na 71 stretnutí, v ktorých strelil osem gólov a pridal trinásť asistencií.V tejto sezóne získal titul Majstra Slovenska.

## Reprezentácia
V roku 2003 reprezentoval Slovensko na majstrovstvách sveta juniorov.

Kategória:Slovenskí hokejisti
Kategória:Hráči HC Košice
Kategória:Osobnosti z Bratislavy
Hrad Montségur

**Hrad Montségur** je zrúcanina hradu v južnom Francúzsku v departmente Ariège. 

Hrad bol vybudovaný na takmer neprístupnom mieste na  vysokom kopci akvitánskym vojvodom Guillaumom Krátkonosým. Neskôr bol hrad vďaka pôsobeniu Guilhaberta z Castres prestavaný na katarskú pevnosť.
vľavo|náhľad|Katarské hrady

V máji 1243 začalo jeho obliehanie. Na jar 1244 po desaťmesačnom obliehaní Montségur kapituloval. Kapitulácia bola zapríčinená použitím obrovského praku a baskických žoldnierov ovládajúcich horolezectvo. Posádke hradu križiaci ponúkli, že ak sa vzdajú katarskej viery, nebude im siahnuté na slobodu a život. 225 sa ich však odmietlo vzdať svojej viery a títo „nepolepšiteľní“ boli upálení na lúke pod hradom.

Montségur je údajne posledným známym úkrytom Svätého grálu. Podľa povesti tesne pred kapituláciou hradu štyria katari utiekli z obliehaného Montséguru, vyzdvihli poklad a ukryli ho na neznámom mieste.

## Iné projekty

## Externé odkazy
* Montségur 

## Zdroj

Kategória:Hrady a zámky vo Francúzsku
Kategória:Ruiny vo Francúzsku
Kategória:Križiacka výprava proti albigéncom
Kategória:Stavby v departemente Ariège
Ingot

**Ingot** je: 
* v hutníctve: kovový polotovar pozdĺžneho tvaru určený na ďalšie spracovanie, pozri ingot (hutníctvo)
* v elektrotechnike: kremíková tyč určená na výrobu čipov, pozri ingot (elektrotechnika)
Michael Gernhardt

**Michael Landon Gernhardt** (* 4. máj 1956, Mansfield, Ohio, USA) je astronaut USA, ktorý bol v období rokov 1995 až 2001 na štyroch vesmírnych misiách ako letový špecialista. Na nich strávil 43 dní a absolvoval 4 výstupy do voľného priestoru tzv. EVA. Je evidovaný ako 331. človek vo vesmíre. 

## Životopis
Vo svojom rodnom meste Mansfeld absolvoval základnú i strednú školu. V roku 1974 začal vysokoškolského štúdia v odbore fyzika na Vanderbildtovej univerzite. Zakončil ich roku 1978. V rokoch 1974 až 1984 pracoval na niekoľkých projektoch výskumu ropných polí v oceánoch a tiež pokračoval v štúdiu na univerzite v Pensylvánii. Tu roku 1991 získal titul doktora. V rokoch 1984 až 1992 bol vedúcim pracovníkom organizácií zaoberajúcich sa výskumami oceánov. Roku 1992 sa dostal do NASA, Houstonu, kde absolvoval potrebný výcvik astronautov a roku 1993 bol do ich zostavy zaradený. V rokoch 1995 až 2001 letel štyrikrát do vesmíru. Zostal slobodný. 

## Lety do vesmíru
Dr. Gernhart prvýkrát letel v raketopláne Endeavour na desaťdňovú misiu STS-89, podľa COSPAR 1995-048A ako člen päťčlennej posádky. Počas letu na krátku dobu vypustili a zas zachytili družice Spartan 03 a WSF. Štart aj pristátie boli na Floride, na myse Canaveral. 

Po necelých dvoch rokoch letel v raketopláne Columbia - misia STS-83, v katalogizácii COSPAR 1997-013A. Posádka bola sedemčlenná, so sebou mali laboratórium Spacelab. Kvôli chybnému palivovému článku bol let skrátený na 4 dni a nesplnená časť experimentov bola presunutá do misie STS-94. I tentoraz boli štart aj pristátie na floridskom myse Canaveral. 

Tri mesiace po predchádzajúcom letu letel znova v rovnakom raketopláne a s rovnakým zložením posádky. Mali za úlohu dokončiť úlohy z misie STS-83. Misia označená ako STS-94, v COSPAR 1997-032A bola 15 denná, veľmi úspešná, s množstvom prenosov na svetové televízne stanice a zakončená tiež na Floride. 

Vo svojich 45 rokoch letel na orbitálnu dráhu okolo Zeme štvrtýkrát. Išlo o misiu STS-104 v raketopláne Atlantis, podľa COSPAR 2001-028A, smerovanú na ISS, teda Medzinárodnú vesmírnu stanicu. Na palube mali Spacelab a univerzálny prechodový modul Quest, ktorý  pripojili k ISS a tiež v ňom vyskúšali nové postupy pri použití skafandru na EVA. Aj tentokrát bol štart aj pristátie na KSC. 

### Lety v skratke
* STS-69 Endeavour štart 7. septembra 1995, pristátie 18. septembra 1995  
* STS-83 Endeavour, štart 4. apríl 1997, pristátie 8. apríl 1997  
* STS-94 Columbia, štart 1. júl 1997, pristátie 17. júl 1997  
* STS-104 Atlantis, ISS, štart 12. júl 2001, pristátie 25. júl 2001

## Referencie

## Externé odkazy

* Osobná stránka na MEK
* Misia STS-69
* Misia STS-83
* Misia STS-94
* Misia STS-104
* Osobná stránka na webe Kosmo

Kategória:Kozmonauti USA
Kategória:Osobnosti z Ohia
Frits Zernike

**Frits Zernike** (* 16. júl 1888, Amsterdam, Holandsko - † 10. marec 1966, Amersfoort) bol holandský fyzik.

V roku 1953 dostal Nobelovu cenu za objav metódy fázového kontrastu a skonštruovanie fázovo kontrastného mikroskopu.. Táto metóda umožňuje pozorovať vnútro bunky bez potreby farbenia, ktoré bunku usmrcuje. 

## Referencie


## Iné projekty

## Externé odkazy
* Biografia

Kategória:Holandskí fyzici
Kategória:Nositelia Nobelovej ceny za fyziku
Kategória:Holandskí nositelia Nobelovej ceny
Kategória:Osobnosti z Amsterdamu
Monrose

**Monrose** sú nemecká dievčenská skupina založená v roku 2006. Skupina vznikla na základe nemeckej verzie televíznej speváckej show Popstars, do ktorej finále sa dostala a nakoniec súťaž vyhrala trojica speváčok: Mandy Capristo, Senna Guemmour a Bahar Kızıl. 

Dievčatá majú na svojom konte 3 albumy a 2 hity, ktoré sa dostali na samotnú špičku hitparády nielen v Nemecku, ale aj v Rakúsku a Švajčiarsku. Za azda u nás najznámejší singel *Hot Summer* si dievčatá odniesli cenu Comet za najlepšiu pieseň roku 2007. 

V roku 2009 získali ďalšiu cenu Comet, tentokrát ako najlepšia skupina. V tomto roku 2010 vydali nový album pod názvom *Ladylike* a ku nemu aj vydali pilotný singel s videom *Like a Lady*.
Barbeau

**Barbeau** () je najvyšší vrch v kanadskej provincii Nunavut. Vrch sa nachádza na Ellesmerovom ostrove, v Národnom parku Quttinirpaaq v regióne Qikiqtaaluk. *Barbeau* bol pomenovaný v roku 1969 podľa Charlesa Maria Barbeaua (18831969), kanadského antropológa, ktorý skúmal kultúru Inuitov.

## Výstupy
Na Barbeau prvýkrát vystúpil dňa 7. júna 1967 britský geológ/glaciológ Geoffrey Hattersley-Smith, ktorý zmeral aj nadmorskú výšku vrchu. Je pokrytý ľadovcom.

## Galéria

Súbor:Mount Barbeau.jpg|Barbeau v novembri 2002


## Iné projekty

## Externé odkazy
* [Mapa vrchu Barbeau](http://mappoint.msn.com/(5e2lhd550feik1bc2pyprd45)/map.aspx?C=82.000747%2c-74.673888&A=177.838914794178&L=WLD0409)
* Barbeau na SummitPost - fotografie
* Barbeau 

## Zdroje
* 

Kategória:Vrchy v Nunavute
Kategória:Dvojtisícovky v Kanade
Kategória:Ellesmerov ostrov
Kategória:Najvyššie vrchy provincií a teritórií Kanady
Kategória:Eponymické termíny v geografii
Národná kultúrna pamiatka

**Národná kultúrna pamiatka** (**NKP**) je kultúrna pamiatka celoštátneho významu. Tento stupeň pamiatkovej ochrany bol zavedený v Česko-Slovensku a používa sa na Slovensku i v Česku, obdobná forma ochrany kultúrneho dedičstva existuje v mnohých štátoch sveta.

## Pozri aj
* Národná kultúrna pamiatka Slovenskej republiky
* Národná kultúrna pamiatka Českej republiky

Kategória:Kultúrne pamiatky
Guvernér

**Guvernér** môže byť:
*najvyšší správny úradník vo vyššej správnej územnej jednotke:
**miestodržiteľ
**guvernér (USA)
**guvernér (Rusko)
*riaditeľ centrálnej banky

## Pozri aj
*generálny guvernér
Twisted Sister

**Twisted Sister** bola americká heavymetalová skupina pochádzajúca z Ho-Ho-Kusu v štáte New Jersey, ktorú v roku 1972 založil na Long Islande v štáte New Yorku gitarista Jay Jay French. 

Medzi najväčšie hity skupiny, ktoré sa presadili v 80. rokoch aj na hudobnej stanici MTV patria „We're Not Gonna Take It“ a „I Wanna Rock“, v ktorých sa skĺbil odpor mladej generácie k rodičom s kritikou vzdelávacieho systému. Všetky hity skupiny napísal spevák Dee Snider.

## Diskografia
### Štúdiové albumy
* 1982: *Under The Blade*
* 1983: *You Can't Stop Rock 'N' Roll*
* 1984: *Stay Hungry*
* 1985: *Come Out And Play*
* 1987: *Love Is For Suckers*
* 2004: *Still Hungry*
* 2006: *A Twisted Christmas* (vianočný album)

### Koncertné albumy a kompilácie
* 1992: Big Hits And Nasty Cuts *([[Greatest Hits]])*
* 1994: Live At Hammersmith *(live)*
* 1999: Club Daze Vol I - The Studio Sessions *(kompilácia)*
* 2001: Club Daze Vol II - Live At The Bars *(kompilácia)*

### Single a EP
* 1979: I’ll Never Grow Up Now
* 1980: Bad Boys (Of Rock N’ Roll)
* 1982: Ruff Cuts *(EP)*
* 1983: I Am (I’m Me)
* 1983: The Kids Are Back
* 1983: You Can’t Stop Rock N’ Roll
* 1984: We're Not Gonna Take It
* 1984: I Wanna Rock
* 1985: The Price
* 1985: Leader Of The Pack
* 1985: King Of The Fools
* 1985: Be Chrool To Your Scuel (Alice Cooper)
* 1986: You Want What We Got
* 1986: Leader Of The Pack
* 1987: Hot Love
* 1990: I Am (I’m Me)
* 2001: Sin City

### Videá a DVD
* 1984: Stay Hungry *(VHS)*
* 1985: Come Out And Play *(VHS)*
* 2005: Live At Wacken – The Reunion *(DVD)*
* 2007: A Twisted Christmas Live *(DVD)*

### Tribute albumy
* 2001: Twisted Forever
* 2001: Destroyer - Tribute To Twisted Sister

## Referencie

## Iné projekty

## Externé odkazy
* Officiálna stránka skupiny 

## Zdroj

Kategória:Hudobné skupiny z 1972
Kategória:Glammetalové hudobné skupiny
Kategória:Heavymetalové hudobné skupiny
Kategória:Štvorice v hudbe
Šala

**Šala** môže byť:
*tok v Rusku:
** v Archangeľskej oblasti, pozri Šala (tok v Archangeľskej oblasti)
** v Karélii, pozri Šala (tok v Karélii)
*sídlo v Rusku v Leningradskej oblasti, pozri Šala (Leningradská oblasť)
*mezopotámska bohyňa počasia a úrody, manželka boha Adada, pozri Šala (mytológia)
*Šala Hajk

## Pozri aj
*šála
*Šaľa
*Šálá
*Ša-la
*Shala
*Shalla
Mária Gáliková

**Mária Gáliková** (* 21. august 1980, Nová Baňa) je slovenská atlétka, ktorá sa venuje chodeckým disciplínam.

## Kariéra
### Osobné rekordy
* Chôdza na 5 000 m - 21:37,89 min (Banská Bystrica, Slovensko; 7. máj 2005)
* Chôdza na 10 km - 45:17 min (Borský Mikuláš, Slovensko; 11. jún 2005)
* Chôdza na 20 km - 1:33:03 hod (Lugano, Švajčiarsko; 8. marec 2009)

### Umiestnenia
; Chôdza na 20 km
* Majstrovstvá sveta
: Helsinki 2005 - 24. miesto (1:34:38 hod)
: Osaka 2007 - 24. miesto (1:38:54 hod)

## Externé odkazy

Kategória:Slovenskí chodci na 20 km
Kategória:Slovenskí olympionici
Kategória:Osobnosti z Novej Bane
Kategória:Atléti na Letných olympijských hrách 2016
Kostol svätého Ondreja

**Kostol svätého Ondreja** môže byť:

* Slovensko:
** Kostol svätého Ondreja (Bolešov)
** Kostol svätého Ondreja (Brusno)
** Kostol svätého Ondreja (Divina)
** Kostol svätého Ondreja (Dolné Krškany)
** Kostol svätého Ondreja (Dúbrava)
** Kostol svätého Ondreja (Hôrka)
** Kostol svätého Ondreja (Chmeľnica)
** Bazilika svätého Ondreja (Komárno)
** Kostol svätého Ondreja (Koválov)
** Kostol svätého Ondreja (Krásno nad Kysucou)
** Kostol svätého Ondreja (Mojzesovo)
** Kostol svätého Ondreja (Ondrejovce)
** Kostol svätého Ondreja (Papradno)
** Kostol svätého Ondreja (Pečovská Nová Ves)
** Kostol svätého Ondreja (Pucov)
** Kostol svätého Ondreja (Ružomberok)
** Kostol svätého Ondreja (Sebeslavce)
** Kostol svätého Ondreja (Spišské Hanušovce)
** Kostol svätého Ondreja (Štrba)
** Kostol svätého Ondreja (Timoradza)
** Kostol svätého Ondreja (Víťaz)
** Kostol svätého Ondreja (Voderady)
** Kostol svätého Ondreja (Vysoká pri Morave)

* Afrika:
** Kostol svätého Ondreja (Tanger)

* Albánsko:
** Kostol svätého Ondreja (Himarë)

* Belgicko:
** Kostol svätého Ondreja (Brusel)

* Česko:
** Kostol svätého Ondreja (Blatnice pod Svatým Antonínkem)
** Kostol svätého Ondreja (Heřmanovice)
** Kostol svätého Ondreja (Hodslavice)
** Kostol svätého Ondreja (Ivanovice na Hané)
** Kostol svätého Ondreja (Jestřebí)
** Kostol svätého Ondreja (Karlove Vary)
** Kostol svätého Ondreja (Krakov)
** Kostol svätého Ondreja (Popice)
** Kostol svätého Ondreja (Radobytce)
** Kostol svätého Ondreja (Roubanina)
** Kostol svätého Ondreja (Sány)
** Kostol svätého Ondreja (Slezské Pavlovice)
** Kostol svätého Ondreja (Starý Kolín)
** Kostol svätého Ondreja (Třebechovice pod Orebem)
** Kostol svätého Ondreja (Uherský Ostroh)
** Kostol svätého Ondreja (Vendolí)
** Kostol svätého Ondreja (Vojnův Městec)

* Dánsko:
** Kostol svätého Ondreja (Kodaň)

* Malta:
** Kostol svätého Ondreja (Malta)

* Nemecko:
** Kostol svätého Ondreja (Hildesheim)

* Poľsko:
** Kostol svätého Ondreja (Krakov)

* Portugalsko:
** Kostol svätého Ondreja (Lisabon)

* Spojené kráľovstvo:
** Kostol svätého Ondreja (Gibraltár)
** Kostol svätého Ondreja (Dublin)

* Taliansko
** Kostol svätého Ondreja (Rím)

## Pozri aj
* Chrám svätého Ondreja


Ondrej
Marcel Lomnický

**Marcel Lomnický** (* 6. júl 1987, Nitra) je slovenský atlét, ktorý sa venuje hodu kladivom.

Študoval na Virginia Polytechnic Institute and State Univerzity v Blacksburgu v Spojených štátoch, odbor business management a marketing.

## Úspechy
; Svetová Univerziáda
* Šen-čen, Čína 2011 - 2. miesto (73,90 m)
* Kazaň, Rusko 2013 - 2. miesto (78,73 m)

; Majstrovstvá Európy do 23 rokov
* Debrecín, Maďarsko 2007 - 3. miesto (72,17 m)

; Juniorské majstrovstvá sveta
* Peking, Čína 2006 - 3. miesto (77,06 m)

Osobné rekordy v ďalších vrhačských disciplínach: vrh guľou 15,73 m (Ostrava 2007), hod diskom 40,72 (Ostrava 2006). 

## Referencie
* http://nitra.dnes24.sk/profil-olympionika-kladivar-marcel-lomnicky-139590

## Externé odkazy

* Oficiálna stránka 

Kategória:Slovenskí kladivári
Kategória:Slovenskí olympionici
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Kategória:Atléti na Letných olympijských hrách 2020
Kategória:Slovenskí strieborní medailisti na univerziáde
Kategória:Osobnosti z Nitry
Matúš Mentel

**Matúš Mentel** (* 25. december 1987) je slovenský atlét, ktorý sa venuje behu na 100 a 200 metrov.

Osobný rekord v behu na 100 metrov (10,55 s) zabehol v semifinále tejto disciplíny na Majstrovstvách Slovenska v Dubnici nad Váhom 27. júna 2009. Na týchto Majstrovstvách vyhral okrem behu na 100 metrov (10,66 s) aj beh na 200 metrov (21,49 s) a štafetu na 4x400 metrov (3:17,98 s), v štafete na 4x100 metrov (43,39 s) skončil tím AK Spartak Dubnica nad Váhom na druhom mieste.

## Referencie

## Externé odkazy

Kategória:Slovenskí atléti
Kategória:Slovenskí bežci na 100 m
Kategória:Bežci na 100 m
Kategória:Slovenskí bežci na 200 m
Kategória:Bežci na 200 m
Barytón

**Barytón** (, , , ) je podľa základnej definície označenie pre klasický mužský stredný hlas, ktorého poloha a farba sa nachádza medzi tenorom a basom. U mužov je to najbežnejší typ hlasu. Tiež ide o pomenovanie dychového hudobného nástroja, pr. barytón saxofón, ktorý má najhlbší zvuk spomedzi štyroch druhov saxofónov (alt, soprán, tenor a barytón). Pojem však súvisí aj s inými hudobnými nástrojmi.

Slovo barytón ma pôvod v gréckom βαρυτονος, znamenajúc hlboké, alebo ťažké znenie. Hudba pre tento typ hlasu je v zborovej hudbe obyčajne písaná v rozpätí od F (F veľké) po f1 (jednočiarkové), v opere môže siahať až po a1. U žien ide v hlasovom rozpätí o jednu oktávu pod mezzosopránom.

## Zdroj
* 

Kategória:Spev
Kategória:Hudobná terminológia
Noticka

**Noticka** alebo **drobnička** je základný žurnalistický žáner, ktorý má podobu krátkej správy zväčša sa skladajúcej iba z jednej vety nasýtenej uvedenými faktografickými údajmi. 

## Príklad
**Medicína 21. storočia.** Trojdňová medzinárodná konferencia o vplyve znečisťovania životného prostredia na ľudské zdravie sa počas víkendu konala v Lukove, okres Zlín. Zmyslom konferencie bolo podľa jej organizátorov okrem iného propagovať nové myšlienky a podnety na sústredené pôsobenie proti ohrozeniu svetovej populácie.

## Druhy
U noticky rozlišujeme štyri druhy: 
* noticka bez titulku, s použitím grafického znamienka
* noticka s titulkom prechádzajúcim do správy
* noticka s formálne samostatným titulkom
* noticka s domicilom namiesto titulku 

## Rozsah
Vzhľadom na jej charakter krátkej správy má veľmi stručný rozsah, niekedy len jednu vetu (pozri fleš), ktorá telegraficky informuje. 

## Referencie

Kategória:Žurnalistika
Kategória:Literárne útvary
Argumentačný text

**Argumentačný text** je špecifický druh textu, založený na zámernom pôsobení na adresáta. 

## Základné funkcie
* pôsobiť na vedomie adresáta
* vyvolať zmenu stavu v jeho vedomí 
* upevniť jeho jestvujúci stav

Podľa jazykovedca a profesora Jána Horeckého treba týmto pôsobením dostať do vedomia adresáta isté myšlienky, tvrdenia, tézy. Aby bolo pôsobenie účinnejšie, tvrdenia treba objasňovať výkladom alebo príkladom a odôvodňovať vhodnými argumentmi. 
Pri istých typoch argumentačných a persuazívnych (ovplyvňujúcich) postupov sa formujú aj osobitné slohové postupy (ovplyvňovací, presviedčací), ale aj slohové útvary (argumentačný útvar, argumentačný text). 

## Príklad
Víno
Síra pôsobí na nervy
Hovorí sa: Vo víne je pravda (In vino veritas) Jedno nám však etiketa na fľašiach neprezrádza: Je v ňom priveľa síry. Zákon o potravinách nariaďuje: "Odsírovať"! Koľko síry môže človek bez obáv skonzumovať? Päťdesiat miligramov, hovorí svetová zdravotnícka organizácia. Avšak len jedna fľaša červeného vína obsahuje približne 200 miligramov síry, suchý biely hroznový výber dokonca 400 miligramov. Síra ničí vitamín B1, ktorý je dôležitý pre nervový systém. Tip: Pite suché vína. Je v nich menej síry. Podľa možnosti nie viac ako štvrť litra.

## Vlastnosti
Dá sa povedať, že snaha ,,vyvolať zmenu stavu vedomia" je zámerom každého žurnalistického textu. Napriek vlastnostiam textu argumentačného, môžeme tento žáner zaradiť k výkladovému slohovému postupu. 
Vlastnosti ktorými ďalej oplýva sú objektívnosť, gnómickosť, tie však podliehajú štýlovej a žánrovej norme situácie, v ktorej text komunikuje. 

## Referencie


Kategória:Žurnalistika
Kategória:Literárne útvary
Faktografický údaj

**Faktografický údaj** je údaj, ktorý má vlastnosť faktografickosti. Faktografickosť je hlavný znak správy, s ktorou súvisia vecnosť a objektívnosť. 

Faktografické údaje hovoria o:
*nositeľoch udalosti (kto)
*jej pomenovaní (čo)
*miestnych údajoch (kde)
*o čase (kedy)
*o spôsobe uskutočnenia udalosti (ako)
* prípadne aj o príčinných súvislostiach (prečo)

V konkrétnych žánroch má toto faktografické uplatnenie noticka.

Kategória:Žurnalistika
Polyp krčka maternice

**Polyp krčka maternice** alebo **cervikálny polyp** je najčastejšie nezhubné tumorózne ochorenie krčka maternice. Vyskytuje sa prevažne u žien v prechode a klasicky sa prejavuje krvácaním medzi jednotlivými menštruačnými cyklami. Môže dosiahnuť veľkosť i niekoľko centimetrov.

Príčiny vzniku polypu môžu byť rôzne - najčastejšie metaplázia a zápalové zmeny cervikálnych žliazok.

Diagnostikuje sa hysteroskopicky a podobnou cestou sa i odstraňuje. Definitívnu diagnózu stanoví histologické vyšetrenie, v MR obraze má len nešpecifické charakteristiky polypoidnej expanzie.

## Referencie


Kategória:Nezhubné nádory maternice
Džehuti

**Džehuti** je transkripcia staroegyptského mena () a môže byť:

* alternatívna forma mena staroegyptského božstva, pozri Thovt;
* osobné meno
** generála faraóna Thutmoseho III., pozri Džehuti (generál);
** faraóna 17. dynastie, pozri Džehuti (faraón);
** veľkňaza boha Amona počas vlády faraóna Ahmoseho I., pozri Džehuti (veľkňaz);
* názov mesiaca v staroegyptskom kalendári, pozri džehuti (mesiac).
Kalitelnosť

**Kaliteľnosť** je schopnosť ocele zakaliť sa na martenizitickú štruktúru. Kaleniu, podobne ako všetkým typom tepelného spracovania s prekryštalizáciou predchádza austenitizácia.

Kategória:Metalurgia
Kategória:Technologické vlastnosti materiálov
Fábry

**Fábry** môže byť:

* Andrej Fábry, futbalista
* Branislav Fábry viacero osôb
* František Fábry, účastník SNP
* Hana Fábry
* Igor Fábry, viacero osôb
* Martin Fábry, uhorský kníhkupec alebo kníhtlačiar
* Michal Fábry, poľný maršal
* Pavol Fábry, organista
* Rudolf Fabry, slovenský básnik
* Viliam Fábry, stavebný inžinier
* Zoltán Fábry, spisovateľ
Dérer

**Dérer** alebo prechýlene **Dérerová** je priezvisko vyskytujúce sa prinajmenšom na Slovensku a v Česku. Na Slovensku sa jeho nositelia v roku 1995 nachádzali najmä v Bratislave (aspoň 23), Handlovej (21), Prievidzi (19) a Košútoch v Martine (9).

## Známi nositelia
* Gustáv Dérer, evanjelický farár a stredoškolský pedagóg (18451924)
* Ivan Dérer, právnik, publicista a sociálnodemokratický politik (18841973)
* Ján Dérer, evanjelický farár, stredoškolský pedagóg a publicista (18471904)
* Jozef Dérer, lekár oftalmológ a univerzitný pedagóg (18871967)
* Ladislav Dérer, lekár internista a klinický fyziológ, univerzitný pedagóg a akademik (18971960)
* Ladislav Dérer, lesný inžinier a vysokoškolský pedagóg (18981971)
* Michal Dérer, hutnícky inžinier a vysokoškolský pedagóg (18471915)

## Referencie

Kategória:Priezviská na Slovensku
Kategória:Priezviská v Česku
Profesor (pracovné označenie)

**Profesor** je pracovné označenie stredoškolského učiteľa. Ide však o pomenovanie a nie titul (*[[Profesor (vedecko-pedagogická hodnosť)|prof.]]*), preto ho nemožno používať pred menom alebo ostatnými akademickými titulmi. Označenie profesor sa používa v rámci zdvorilosti. 

Označovanie učiteľov na vyššom stupni vzdelávania podstatným menom profesor má na Slovensku stáročnú tradíciu. Napr. ukážka z 18. storočia *Martin Morgenbesser, slobodny nationalskeg sskolj profesor*. Aj zákonné úpravy z rokov 1919, 1926 a nariadenie vlády z roku 1934 im tento titul priznávalo.

## Referencie


## Pozri aj
* Profesor (vedecko-pedagogická hodnosť)

Kategória:Povolania
Anatolij Pavlovič Arcebarskij

**Anatolij Pavlovič Arcebarskij** (; ; * 9. september 1956, Prosianaja) je bývalý ruský kozmonaut ukrajinského pôvodu, ktorý má za sebou päť mesiacov pôsobenia na orbitálnej stanici Mir. 

## Život
Po absolvovaní leteckého učilišťa v Charkove roku 1977 pokračoval v štúdiu v škole testovacích pilotov, pritom vykonával svoje povolanie vojenského letca. Bol zaradený do Kyjevského vojenského okruhu resp. Severokavkazského vojenského okruhu. V roku 1983 úspešne zakončil štúdium a odišiel študovať do Moskvy na Moskovský letecký inštitút (letecké inžinierstvo). Štúdium tu ukončil roku 1987. Medzitým pri štúdiu v rokoch 1985-1987 absolvoval základný kozmonautický výcvik. V roku 1991 absolvoval let do vesmíru. V Hviezdnom mestečku žil v rokoch 1988-1994. Po návrate z vesmíru nastúpil na štúdium na Vojenskú akadémiu Generálneho štábu, doštudoval roku 1996. V rokoch 1999-2003 bol poradcom pre vesmírne systémy pre Hlavný vojenský štáb Ruskej federácie v Moskve. Je ženatý.  

## Let do vesmíru
Do vesmíru sa dostal na palube kozmickej lode Sojuz TM-12 (misia katalogizovaná v COSPAR ako 1991-034A) v máji roku 1991. Loď s volacím znakom Ozón odštartovala z kozmodrómu Bajkonur a na jej palube bola trojica Arcebarskij, Sergej Krikaľov a Helen Sharmanová zo Spojeného kráľovstva. Dva dni po štarte sa loď spojila so stanicou Mir, posádka do nej prestúpila a krátko potom začala pracovať spoločne s predchádzajúcou posádkou. Tá zo stanice aj so Sharmanovou 26. mája odletela na Zem. Arcebarskij s Krikaľovom tu ostali ako deviata základné posádka a strávili na stanici päť mesiacov. Anatolij tiež absolvoval šesť výstupov do otvoreného vesmíru kvôli práci mimo stanice. Strávil pri nich vo skafandre 31 hodín. Na stanici prijali nákladné lode Progress M-8 a Progress M-9. V októbri boli vystriedaní ďalšou základnou posádkou, ktorá priletela v lodi Sojuz TM-13. Dňa 10. októbra vzali na palubu Franza Viehböcka z Rakúska zo Sojuzu TM-13 a odleteli vo svojej lodi Sojuz TM-12 na Zem. Ešte toho istého dňa sa vrátili do Hviezdneho mestečka. 

Je registrovaný ako 248. človek vo vesmíre so 144 dňami strávenými v kozme.  

* Sojuz TM-12, Mir (18. máj 1991 - 10. október 1991)

## Externé odkazy

* Osobná stránka na MEK
* Misia Sojuzu
* Osobná stránka na encyklopédii Space 40 

Kategória:Sovietski kozmonauti
Kategória:Ruskí kozmonauti
Kategória:Sovietski letci
Kategória:Ruskí letci
Kategória:Ruské osobnosti ukrajinského pôvodu
Alexandr Nikolajevič Balandin

**Alexandr Nikolajevič Balandin** (; * 30. júl 1953, Friazino) je bývalý ruský kozmonaut, ktorý pracoval päť mesiacov na stanici Mir. 

## Život
### Mladosť a výcvik
Absolvoval Moskovskú vysokú technickú školu N. E. Baumana v Moskve a potom bol zamestnaný v NPO Energija v Kaliningrade pri Moskvy (dnes Koroľov) najskôr ako technik, potom od 8. decembra 1978 v sovietskom tíme kozmonautov NPO Energija. 

### Let do vesmíru
Z kozmodrómu Bajkonur letel koncom júla 1990, keď mu bolo 36 rokov, na palube sovietskej vesmírnej lode Sojuz TM-9. Loď bola po úspešnom štarte klasifikovaná v COSPAR pod označením 1990-014A. Spolu s ním letel Anatolij Soloviov z vojenského oddielu CPK. Po dvoch dňoch letu na obežnej dráhe sa pripojili k Miru, kde slúžila predchádzajúci posádka Alexandr Viktorenko a Alexandr Serebrov. Po piatich dňoch, dňa 19. februára,  stará posádka v Sojuze TM-8 odletela na Zem. 

Nová, šiesta základná posádka Miru (Mir bol podľa COSPARu 1986-017A) dňa 21. februára preparkovala svoju loď k uvoľnenému čelnému stykovaciemu uzlu a pokračovala vo svojej práci na stanici. Dňa 3. marca sa k stanici pripojila nákladná loď Progress M-3, 20. apríla sa od stanice oddelila. Ďalšia zásobovacia loď Progress 42 bola pri stanici v máji. 

Súčasťou ich práce boli experimenty na československo-sovietskom zariadení Inkubator-2 (biologické experimenty), na stanicu inštalovali nový počítač, niekoľkokrát vystúpili v skafandroch do vesmíru, inštalovali stabilizovanú plošinu česko-slovenskej výroby ASP -GM s videospektrálnym prístrojom. 

Dňa 28. mája 1990 obaja kozmonauti po odlete Progressu 42 preparkovali svoju loď Sojuz späť k zadnému uzlu. 10. júna sa k stanici pripojil ďalší veľký modul Kristall, o necelý mesiac neskôr bol Sojuz opäť preparkovaný k prednému uzla. Medzičasom posádka pokračovala v plnení mnohých zadaných úloh. Začiatkom júla sa k stanici pripojila loď Sojuz TM-10 s novou základnou posádkou Gennadij Manakov a Gennadij Strekalov. Spoločne pracovali niekoľko dní na stanici, 9. augusta potom Sojuz TM-9 s rovnakou posádkou, s ktorou k Miru priletel, vykonal odpojenie a pristátie na Zemi  od mesta Arkalyk. 

Je registrovaný ako 236. človek vo vesmíre sa 179 dni stráveným v kozme.   Absolvoval 2 výstupy do voľného vesmíru (EVA), na ktorých strávil 10,5 hodiny.  

* Sojuz TM-9, Mir, Sojuz TM-9 (11. február a 1990 – 9. august 1990)

## Po lete
Z tímu kozmonautov odišiel 17. októbra 1994. Roku 2000 bol predsedom rady riaditeľov spoločnosti Lending.

## Externé odkazy

*   Balandin na MEK
*   Misia Sojuzu TM-9
*   Balandin na Space40 

Kategória:Sovietski kozmonauti
Kategória:Ruskí kozmonauti
Joseph M. Acaba

**Joseph Michael Acaba** (* 17. máj 1967, Inglewood, Kalifornia, USA) je americký hydrogeológ a od roku 2006 astronaut NASA. 

## Životopis
### Mladosť a školy
V roku 1990 na univerzitu v Santa Barbare (Kalifornia) úspešne ukončil štúdium geológie a o dva roky neskôr na University of Arizona získal v tomto odbore vysokoškolský titul. 

### Zamestnanie, kariéra v NASA
V roku 2004 bol zamestnaný na Dunnellon Middle School a toho istého roku sa stal (5. júna 2004) kandidátom na miesto astronauta u NASA (JSC, Houston). V roku 2006 bol medzi astronautov zaradený. 

Acaba bol nominovaný ako špecialista misie do posádky letu STS-119, ktorého štart bol naplánovaný na 4. decembra 2008. Po sérii odkladov posádka s Acabom odštartovala 16. marca 2009. Pri tejto misii bol na Medzinárodnú vesmírnu stanicu dopravený posledný pár solárnych panelov. 
  

* STS-119, Discovery (16. marec 2009 – 28. marec 2009)
* Sojuz TMA-04M, Medzinárodná vesmírna stanica (15. máj 2012 – 17. september 2012)

## Referencie

## Externé odkazy
*http://www.lib.cas.cz/space.40/ASTRON/USA/ACAB-JM.HTM
*http://mek.kosmo.cz/bio/usa/00488.htm

## Zdroj

Kategória:Kozmonauti USA
Kategória:Osobnosti z Kalifornie
Kamptodaktýlia

thumb|right
**Kamptodaktýlia** (lat. *camptodactylia* z gr.  *kamptos* + *daktylos* = *ohnutý prst*) je znetvorenie ruky s trvalým ohnutím jedného alebo viacerých prstov, najčastejšie malíčka.

## Príčiny
Kamptodaktýliu môžu zapríčiniť viaceré vrodené ochorenia, napríklad
* Jacobsenov syndróm
* Freemanov-Sheldonov syndróm
* Zellwegerov syndróm 
* Weaverov syndróm
* Gordonov syndróm
* Downov syndróm

## Iné projekty

Kategória:Choroby kostí a kĺbov
Kategória:Ortopédia
Stará planina

**Stará planina** (staršie *Balkán*; po srbsky a po bulharsky *Stara planina*) je pásmové pohorie v juhovýchodnej Európe na Balkánskom polostrove. Tiahne sa v dĺžke okolo  medzi vrchmi Vrška Čuka na hraniciach Bulharska a Srbska a zálivom Emine na pobreží Čierneho mora. Najvyššia časť pohoria sa nachádza v strednom Bulharsku. Najvyšším vrchom je Botev () nachádzajúci sa v Národnom parku Stredný Balkán. Pohorie dalo meno celému polostrovu a zohralo významnú úlohu pri vývoji bulharského národa.

## Geografia
Stará planina je súčasťou alpsko-himalájskej sústavy a nadväzuje na Karpaty. 

*Horská sústava Starej planiny*  sa delí na:
* Stará planina (v širšom zmysle):
** Predbalkanat/Predplaninite (Predbalkán)
** Stará planina (v užšom zmysle)
* Zadbalkanski kotlovini (Zabalkánske kotliny)
* Strednogorie (Stredohorie)

Predbalkanat na severe postupne prechádza do Dolnodunajskej nížiny. Do vlastnej Starej planiny z juhu zasahuje 11 významných dolín (Zadbalkanske kotlovini), ktoré prebiehajú severojužným smerom od hraníc medzi Srbskom a Bulharskom na západe po Čierne more na východe, a na ktoré na juhu nadväzuje pohorie Sredna gora.

Stará planina (v širšom zmysle) sa skladá z menších geomorfologických celkov radených ako samostatné pohoria. Tieto sa zvyknú zoskupovať do týchto celkov: 
* *Východosrbské rudohorie*
* *Západná Stará planina* siahajúca od vrchu Vraška Čuka k priesmyku Arabakonak s celkovou dĺžkou  a najvyšším bodom Midžur ().
* *Stredná Stará planina* od Arabakonaku k priesmyku Vratnik s celkovou dĺžkou . Najvyšším vrchom v tejto časti pohoria je Botev ().
* *Východná Stará planina* od priesmyku Vratnik po záliv Emine je dlhý . Najvyšším vrchom je Balgarka (). Východná časť pohoria je najnižšia.

## Vodstvo
Stará planina je rozvodím medzi úmoriami Čierneho a Egejského mora. Pohorím prechádza najväčšia Bulharská rieka Iskar, ktorá v ňom vyformovala Iskarskú tiesňavu. Medzi ďalšie rieky, ktoré pramenia v pohorí, patrí Timok, Arčar, Lom, Cibrica, Ogosta, Skat, Vit, Osam, Jantra a Rusenski Lom. Pramení tu aj rieka Kamča, ktorá tečie priamo do Čierneho mora. V oblasti nie je zas najviac prameňov minerálnych vôd,ale aj napriek tomu sa tu nachádza niekoľko kúpeľných miest ako Varšec, Šipkovo a Vonešta Voda.

## Geológia
náhľad|vpravo|Vrch Kozia stena
Stará planina je vrásové-násunové pohorie jurského až oligocénneho veku, ktoré vzniklo počas alpínskeho vrásnenia. Je súčasťou alpsko-himalájskej horskej sústavy, ktorá siaha od Álp až do Indonézie. Masy hornín boli tlačené približne na sever až severoseverovýchod na svoje predpolie tvorené Moeskou platformou. 

Z hľadiska regionálnej geológie sa Stará planina (balkanidy) delí na predbalkánsku zónu, zónu Starej planiny a strednogorskú zónu. Predbalkán je podobnej vrásovej stavby ako západoeurópske pohorie Jura. Zvyšok pohoria má typickejšiu príkrovovú stavbu s príkrovmi zahŕňajúcimi staré kryštalické horniny.

## Referencie

* Král, Václav: Fyzická geografie Evropy, Academia 2001

## Iné projekty

Kategória:Pohoria v Bulharsku
Kategória:Pohoria v Srbsku
Joey Kramer

**Joseph Michael Kramer** (* 21. jún 1950, Bronx, New York, USA) je americký bubeník, najviac známy z pôsobenia v hardrockovej kapele Aerosmith, v ktorej pôsobí od roku 1970. 

Svojím výrazným štýlom sa na zvuku albumov podieľal rovnakou mierou ako Steven Tyler spevom, či Joe Perry gitarou. 

## Kariéra
Hudobne sa Joey Kramer začal ,,oťukávať" ako štrnásťročný, v inštrumentálnej skupine The Medallions. Náznaky jeho kariéry sa však začali objavovať až v neskoršom veku, keď začal bubnovať na jedenásť kusovej rhytm and bluesovej súprave bicích, kedy objavil hudbu ktorá mala slúžiť ako jeho hlavný zdroj inšpirácie. Ako fanúšik blues-rockovej hudby dokonca v r. 1969 navštívil legendárny festival Woodstock v Betheli, a to spolu s budúcim kolegom z Aerosmith, Stevenom Tylerom. Festival mal však hygienické zádrhely do tej miery, že ho dvojica aj rýchlo opustila. V r. 1970 sa Joey opäť spojil s kamarátom Tylerom, ktorý spolu s gitaristom Joeom Perrym a basgitaristom Tomom Hamiltonom vytvorili základ pre novú skupinu. Steven Tyler, nádejný textár, navyše prenechal svoj bubenícky post a postavil sa za mikrofón. Joey nastúpil na jeho miesto a stal sa nemennou súčasťou kapely. Bol to tiež on, kto pomenoval najúspešnejšiu americkú rockovú kapelu ako Aerosmith.

## Diskografia
S Aerosmith:

* *[[Aerosmith (album)|Aerosmith]]* (1973)
* *[[Get Your Wings]]* (1974)
* *[[Toys in the Attic]]* (1975)
* *[[Rocks]]* (1976)
* *[[Draw the Line]]* (1977) 
* *[[Live! Bootleg]]* (1978) - živý album 
* *[[Night in the Ruts]]* (1979)
* *[[Greatest Hits (Aerosmith)|Greatest Hits]]* (1980) - výber hitov 
* *[[Rock in a Hard Place]]* (1982)
* *[[Down With Mirrors]]* (1985)
* *[[Classics Live]]* (1986) – živý dvojalbum 
* *[[Classic Live II]]* (1986) – živý dvojalbum 
* *[[Permanent Vacation]]* (1987) 
* *[[Gems]]* (1988) – výber hitov 
* *[[Pump]]* (1989)
* *[[Pandoras Box]]* (1991) – výber hitov 
* *[[Get a Grip]]* (1993)
* *[[Box of Fire]]* (1994) - výber hitov
* *[[Big Ones]]* (1994) – výber hitov 
* *[[Nine Lives]]* (1997)
* *[[A Little South of Sanity]]* (1998) – živý dvojalbum 
* *[[Just Push Play]]* (2001)
* *[[O Yeah! Ultimate Aerosmith Hits]]* (2002) – výber rockových klasík 
* *[[Honkin on Bobo]]* (2004) – album blues-rockových coververzií 
* *[[Rockin the Joint]]* (2005) – živý album
* *[[Devils Got a New Disguise]]* (2006) - výber hitov

## Externé odkazy
*Joeykramer.com - oficiálna stránka bubeníka
*Aerosmith.com - oficiálna stránka skupiny

Kategória:Rockoví bubeníci USA
Kategória:Členovia skupiny Aerosmith
Kategória:Osobnosti z Bronxu
Loren Acton

**Loren Wilber Acton** (* 7. marec 1936, Lewistown, Montana, USA) je bývalý americký astronaut, ktorý letel v raketopláne Challenger v roku 1985.

## Stručný životopis
V Montane absolvoval tieto školy: High School v Billingse a State College v Bozemane. Potom vysokoškolské štúdium na University of Colorado at Boulder. Získal titul doktora astrofyziky. Od roku 1964 do 1993 pracoval v Lockheed Palo Alto. Počas pôsobenia vo tejto spoločnosti sa prihlásil do NASA. V tíme pripravujúcich sa amerických astronautov bol od roku 1978 (mal 42 rokov). 

Po svojom lete do vesmíru zostal ešte rok v NASA, potom sa v roku 1986 vrátil k svojej práci vo firme Lockherd. Vo svojich 57 rokoch, v roku 1993 nastúpil ako profesor na univerzitu v Montane (Montana State University), kde tiež vyštudoval inžinierstvo. 

Je ženatý s Evelyn, rodenou Oldenburgerovou a má dve deti, ktoré sa volajú Cheryl a Stanley.  

## Let do vesmíru
Letel iba raz a to v roku 1985. Je zapísaný ako 177. človek vo vesmíre. Išlo o sedemdňový let na palube raketoplánu Challenger (misia STS-51-F). Na palube bolo laboratórium Spacelab. 
   
* STS-51-F Challenger, štart 29. júl 1985, pristátie 6. august 1985

## Iné projekty

## Zdroj

## Externé odkazy

*http://mek.kosmo.cz/bio/usa/00177.htm

Kategória:Narodenia v 1936
Kategória:Kozmonauti USA
Kategória:Osobnosti z Montany
James Craig Adamson

**James Craig Adamson** (* 3. marec 1946, Warsaw, New York, USA) je bývalý americký vojenský letec a astronaut z letov raketoplánmi.

## Životopis
V roku 1969 absolvoval United States Military Academy a v roku 1977 ukončil štúdium na Princeton University.

V roku 1980 potom nastúpil do výcvikového strediska v Houstone ako jeden z veliteľov a neskôr prešiel astronautickým výcvikom.

## Lety do vesmíru
Prvýkrát sa do vesmíru dostal na palube raketoplánu Columbia na konci leta roku 1989. Bol to päťdňový let a Adamson sa tu stal 218. človekom vo vesmíre. Zameranie misie bolo z väčšej časti vojenské, počas nej bola vypustené špionážne satelity na monitorovanie územia ZSSR. Spolu s Adamsonom boli v raketopláne Brewster Shaw, Richard Richards, David Leetsma a Mark Brown. Štart bol z mysu Canaveral, pristátie na základni Edwards.

Druhý let absolvoval v raketopláne Atlantis o dva roky neskôr. Aj tentokrát letelo päť ľudí, kapitán John Blaha, ďalej Michael Baker, Shannon Lucidová, David Low a James Adamson. Štart aj pristátie boli na Floride, let bol dlhší, s množstvom experimentov a s vypustením satelitu TDRS-E.

* STS-28 Columbia (8. august 1989 – 13. august 1989)
* STS-43 Atlantis (2. august 1991 – 11. august 1991)

## Po letoch
Po svojich letoch sa stal viceprezidentom Lockheed Engineering and Sciences Co. V roku 2002 sa vrátil do NASA.

## Iné projekty

## Zdroj

## Externé odkazy

* http://mek.kosmo.cz/bio/usa/00217.htm
* http://mek.kosmo.cz/pil_lety/usa/sts/sts-28/index.htm
* http://mek.kosmo.cz/pil_lety/usa/sts/sts-43/index.htm
* http://www.lib.cas.cz/space.40/INDEX2.HTM 

Kategória:Osobnosti zo štátu New York
Kategória:Kozmonauti USA
Kategória:Leteckí konštruktéri USA
Kategória:Testovací piloti USA
Kategória:Osobnosti NASA
Kategória:Vyučujúci na United States Military Academy
Kategória:Absolventi United States Military Academy
Kategória:Absolventi Princeton University
Tojohiro Akijama

**Tojohiro Akijama** (* 22. jún 1942, Tokio, Japonsko) je japonský novinár, ktorý bol zapísaný v roku 1990 ako 239. kozmonaut, keď v lodi Sojuz TM-11 odštartoval z kozmodrómu Bajkonur do vesmíru.  V zahraničných prameňoch sa uvádza jeho meno ako Toyohiro Akiyama.

## Životopis
Po základnej a strednej škole absolvoval roku 1966 japonskú univerzitu National Christian Univ., Dept. of Social Sciences. V tom istom roku, keď mal 24 rokov, nastúpil ako redaktor v televíznej spoločnosti TBS (Tokyo Broadcasting System) v Japonsku. O päť rokov neskôr potom do BBC v Londýne (Spojené kráľovstvo), potom viedol pobočku TBS vo Washingtone (USA), aby sa nakoniec vrátil domov, do Japonska ako hlavný redaktor v oddelení zahraničného vysielania TBS.

V období rokov 19891990 absolvoval základný výcvik kozmonautov v CPKG v Sovietskom zväze. Za jeho výcvik a let na Sojuz spoločnosť TBS zaplatila sovietom v decembri 1990 12 miliónov USD.

## Let do vesmíru
Kozmická loď Sojuz TM-11 odštartovala z kozmodrómu Bajkonur 2. decembra 1990. Na palube lode bola trojica kozmonautov Viktor Afanasjev, Musa Manarov a Tojohiro Akijama. Cieľom bola sovietska orbitálna stanica Mir. Akijama sa tu na týždeň stal členom siedmej základnej posádky, ktorá tu slúžila dlhšiu dobu v zložení Gennadij Manakov a Gennadij Strekalov. Akijama odtiaľ niekoľkokrát pozdravil v televíznom prenose divákov svojej televíznej stanice. Manakov a Strekalov potom spolu s Akijamom v lodi Sojuz TM-10 pristáli 10. decembra 1990 na území Kazachstanu. Na Mire zostala ôsma základná posádka Afanasjev s Manarovom, loď Sojuz TM-11 zostala zaparkovaná pri stanici.

* Sojuz TM-11, Mir, Sojuz TM-10, štart 2. december 1990, pristátie 10. december 1990

## Externé odkazy

* Tojohiro Akijama v encyklopédii MEK
* Tojohiro Akijama v encyklopédii SPACE 40
* Biografia

## Zdroj

Kategória:Osobnosti z Tokia
Kategória:Japonskí kozmonauti
Kategória:Japonskí novinári
Kategória:Vesmírni turisti
Majstrovstvá sveta klubov FIFA

**Majstrovstvá sveta klubov FIFA** je medzinárodný futbalový turnaj, ktorý sa koná každé štyri roky s premiérou v roku 2025. Na turnaji sa zúčastňuje 32 tímov. Ide o víťazov klubových kontinentálnych trofejí za posledne štyri sezóny a najlepšie tímy v rebríčku kontinentálnych súťaží. 

Súťaž prešla veľkou reformou. Do roku 2023 sa súťaže zúčastňovalo sedem klubov. Išlo o víťazov Ligy majstrov UEFA, Copa Libertadores, africkej Ligy majstrov, ázijská Liga majstrov, Pohára majstrov CONCACAF a Liga majstrov Oceánie a víťaz hosťujúcej domácej ligy. Víťazovia Ligy majstrov UEFA a Copa Libertadores mali priamy postup do semifinále. Posledným víťazom starého formátu MS klubov bol Manchester City.

## História

Turnaj sa po prvýkrát odohral v roku 2000 v Brazílii. Pozostával z ôsmich účastníkov, šesť z nich boli víťazmi kontinentálnych majstrovstiev, ďalší boli víťaz brazílskej ligy a víťaz Interkontinentálneho pohára. Tento turnaj mal jeden problém, Manchester United musel odstúpiť z anglického pohára FA Cup aby sa mohol zúčastniť tohto turnaja. Tento problém vyvrcholil sporom organizácii FIFA a UEFA, obidvaja chceli prebrať kontrolu týchto majstrovstiev. Nakoniec ju získala FIFA. Finále hrali brazílske kluby Corinthians a Vasco da Gama ktoré podali otrasný výkon.

V roku 2001 sa mal konať druhýkrát tento turnaj v Španielsku s 12 tímami. Neuskutočnil sa kvôli finančnému kolapsu FIFA-vému marketingovému partnerovi International Sports and Leisure. V roku 2003 tento turnaj nemohli opäť spustiť. FIFA nakoniec zlúčili Interkontinentálny pohár s Majstrovstvami klubov. Posledné finále Interkontinentálneho pohára sa odohral v roku 2004. 11. decembra 2005 sa uskutočnil druhýkrát Majstrovstvá klubov FIFA.

V roku 2005 mal turnaj kratší priebeh ako predchádzajúci turnaj. Bolo to kvôli ročným obdobiam naprieč všetkým kontinentoch. Hralo sa na systém play-off, ale kontinentálny víťazi s CONMEBOLA a UEFA mali istú účasť v semifinále.

Na ďalší šampionát na rok 2006 sa oficinálny názov stal „Majstrovstvá klubov FIFA“. Tento turnaj sa konal v rokoch 2006, 2007 a 2008 v Japonsku a v rokoch 2009 a 2010 sa uskutoční v Spojených arabských emirátov. Od roku 2007 sa uskutočnil zápas o štvrťfinále z víťazom liga majstrov Oceánie a po prvýkrát s víťazom domácej ligy hosťujúcej krajiny s dôvodu o zvýšenie návštevnosti. V roku 2008 sa uskutočnil zápas o piate miesto z dôvodu rozdelenia finančných odmien.

Vo februári 2008 bol navrhnutý pohár pre víťaza turnaja. Víťaz mal právo si túto trofej ponechať až do ďalšieho finále turnaja. Spočiatku mali právo mať tento pohár až štyria predchádzajúci víťazi až do finále roka 2008 keď po víťazstve dostali toto práva Manchester United.

## Zoznam

### Starý formát MS klubov (2000 - 2023)

### Nový formát MS klubov (32 tímov)

 
(*) víťazstvo po predĺžení , (^) víťazstvo po penaltách 

## Prehľad umiestnených tímov

## Prehľad podľa konfederácií

## Prehľad podľa štátov

## Ocenenia

## Pozri aj
*FIFA
*Zoznam majstrov sveta futbalových klubov

## Externé odkazy
* Zoznam víťazov 
* Oficiálny stránka


Kategória:Futbalové súťaže
She Wolf (pieseň Shakiry)

**„She Wolf“** je prvý singel z tretieho štúdiového albumu *[[She Wolf]]* anglického albumu speváčky Shakiry. Bol napísaný a zložený Johnom Hillom a Shakirou.

## Loba
Pieseň má aj španielsku verziu „Loba“, ktorá bude použitá na podporu predaja albumu v španielsky hovoriacich krajinách. Pieseň „Loba“ má byť hraná na rozhlasových staniciach od 29. júna 2009.

## Videoklip
Videoklip režíroval Jake Nava.

## Umiestnenie vo svete

## Referencie

Kategória:Piesne z 2009
Kategória:Piesne Shakiry
Staré Mesto (Liptovský Mikuláš)

**Staré Mesto** je centrálna mestská časť Liptovského Mikuláša. Intravilán je lokalizovaný v centrálnej časti katastrálneho územia Liptovský Mikuláš (severne od neho prevažne nezastavané plochy, južne Vrbica a Nábrežie). K 30. júlu 2009 tu žilo 5 820 obyvateľov.

## Poloha
Súčasťou urbanistického obvodu je historické centrum mesta, sídlisko Staré mesto, tzv. Západné mesto (na západ od historického centra), tzv. Severné mesto (prevažne obytné štvrte severne a východne od centra), časť priemyselnej zóny (východne od centra) a tiež obytná zástavba v priestore medzi Garbiarskou ulicou, Váhom a sídliskom Nábrežie. Na západe je hranicou rieka Váh, na severe intravilán ohraničuje železničná trať a na juhu nadväzuje na mestskú časť Vrbica a sídlisko Nábrežie.

## Charakteristika
Mestská časť sa vyznačuje hustou zástavbou, vysokou koncentráciou obchodných prevádzok, inštitúcií a zariadení poskytujúcich rozmanité služby. Osami územia sú ulice 1. mája, Garbiarska ulica, Jánošíkovo nábrežie, Štúrova, Hollého, M. M. Hodžu, Štefánikova, Podtatranského a kpt. Nálepku. Po týchto uliciach premáva väčšina autobusových spojov mestskej a prímestskej dopravy. Na území mestskej časti je lokalizovaná autobusová aj železničná stanica.

## Inštitúcie
Z dôležitých inštitúcií sa tu nachádzajú:
*Poliklinika
*Mestský úrad
*Hlavná pošta
*Polícia
*Daňový úrad
*Slovenská sporiteľňa
*Všeobecná úverová banka
*Tatrabanka
*Alianz-Slovenská poisťovňa
*Všeobecná zdravotná poisťovňa
*Sociálna poisťovňa
*Okresný úrad práce
*Okresný súd
*Rímskokatolícky farský úrad
*Evanjelický a. v. farský úrad
*Galéria P. M. Bohúňa
*Múzeum Janka Kráľa
*Múzeum ochrany prírody a jaskyniarstva
*Okresná knižnica G. F. Belopotockého
*Správa slovenských jaskýň
*Dom kultúry

### Školstvo
*Detašované pracovisko Elektrotechnickej fakulty Žilinskej univerzity
*Gymnázium M. M. Hodžu
*Stredná zdravotná škola
*Združená stavebná škola
*Združená hotelová škola
*Základná škola Čsl. brigády

### Obchod a služby
*Dom služieb
*Obchodné stredisko Prior-Stred
*Obchodné stredisko Centrum
*Obchodné centrum Hypernova
*Nicolaus Shopping Center
*Jasná Shopping City
*Stop.Shop

Kategória:Mestské časti Liptovského Mikuláša